Svein Flåtten

Svein Arne Flåtten (født 14. oktober 1944 i Andebu i Vestfold) er en norsk politiker (H). Han er fra januar 2018 statssekretær for statsminister Solberg ved Statsministerens kontor.

Han er sønn av bygningssnekker Arne Flåtten og helsefagarbeider Inger Berg. Han gikk realskole, handelsskole og økonomisk gymnas i Tønsberg, og har ex.phil. og 1. avdeling jus fra Universitetet i Oslo.

Ved siden av studiene innehadde han diverse økonomiske og administrative stillinger i bygge- og anleggsindustrien 1966–1980. Flåtten var eier og daglig leder i Sveisemekanikk 1980–2001 samt eier og arbeidende styreformann ved Sandvik mekaniske verksted 1990–2001, og er fortsatt eier i begge selskapene. Flåtten har hatt en rekke styreverv og var medlem av representantskapet i Vestfold Kraft og styremedlem i Sandefjordregionen Energiverk før de gikk inn i Skagerak Energi.

Flåtten var leder i Sandefjord Høyre 1994–2000, gruppeleder i Sandefjord bystyre og formannskap 1995–2001, medlem av Høyres Bedriftskanal 2000–2009 og leder i Vestfold Høyre 2004–2012. Han var innvalgt på Stortinget fra Vestfold fra 2001 til 2017.Høyre-veteran Svein Flåtten vraket - trekker seg - VG 5. november 2016, besøkt 12. september 2017 Han satt i de to første periodene i finanskomiteen. I perioden 2009–2013 var han 1. nestleder i næringskomiteen og partiets næringspolitiske talsmann. Fra 2013 var han 2. nestleder i Stortingets finanskomité og Høyres fraksjonsleder i samme komite. 

Referanser

 Eksterne lenker 




Kategori:Stortingsrepresentanter fra Høyre
Kategori:Statssekretærer i Regjeringen Solberg
Kategori:Stortingsrepresentanter for Vestfold
Kategori:Stortingsrepresentanter 2001–2005
Kategori:Stortingsrepresentanter 2005–2009
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Lokalpolitikere i Sandefjord
Kategori:Høyre-politikere i Vestfold
Kategori:Norske bedriftsledere
Kategori:Personer fra tidligere Andebu kommune
Kategori:Personer fra Sandefjord kommune